23.04.2021

**Коми Республикаын национальнӧй проектъяс олӧмӧ пӧртӧм йылысь сёрнитісны Рытыв-Войвыв федеральнӧй кытшын Россияса Президентӧс полномочнӧй петкӧдлысь Александр Гуцанлӧн юрнуӧдӧм улын сӧвещание дырйи**

Сӧвещаниеӧ пырӧдчисны Коми Республикаса Юралысь Владимир Уйба, Коми Республикаса Веськӧдлан котырӧ пырысьяс, федеральнӧй канму власьт органъяслӧн мутас органъясӧн юрнуӧдысьяс, республикаса кар-районъясса юралысьяс.

Кыдзи пасйис Россияса Президентӧс полномочнӧй петкӧдлысь, коронавирускӧд йитчӧм дзескӧдан мераяс отсӧгӧн Коми Республикаса экономика удайтчис веськӧдны. Александр Гуцан пасйис, мый 2019 во серти шӧр капиталӧ инвестицияыс содіс 11,5% вылӧ. Пӧшти 15% вылӧ содіс видз-му овмӧс продукциялӧн йӧрышыс. Чинӧ уджтӧмалысьяслӧн лыдыс. Отсалісны и регионса, и федеральнӧй отсӧг сетан мераяс, регионлӧн федеральнӧй шӧринкӧд ӧтувъя удж.

Сӧвещание вылын торйӧн сёрнитісны «Йӧзлысь дзоньвидзалун видзӧм», «Демография», «Велӧдчӧм» да «Оланін да карса гӧгӧртас» национальнӧй проектъяс йылысь.

Вӧлі сёрнитӧма ФАП-ъяс ӧдйӧджык стрӧитӧм йылысь, йӧзлысь дзоньвидзалун видзан юкӧнлы кадръяс велӧдӧм йылысь, оланін стрӧитӧм йылысь. Сідз, вӧлі вӧзйӧма комплекснӧя стрӧитны олан кварталъяс да микрорайонъяс, кор стрӧитчысьлы муяс сетӧм серти контрактъяс кырымалігӧн колӧ стрӧитны социальнӧй объектъяс (челядь видзанін, поликлиника, велӧдчанін), кутшӧмъясӧс сэсся ньӧбас муниципалитетса администрация.

«Медшӧр могыс, кодӧс колӧ пӧртны олӧмӧ, - миян йӧзлысь олӧмсӧ бурмӧдӧм. Тайӧс огӧ кӧ вермӧй вӧчны, то став уджыс нинӧм оз сулав. Кора Коми Республикаса Веськӧдлан котырӧс донъявны талунъя став рисксӧ да водзвыв дасьтыны содтӧд мераяс, медым став могыс, кодӧс сувтӧдіс Россия Федерацияса Президент, вӧлі пӧртӧма олӧмӧ», - тӧдчӧдіс Александр Гуцан.

Александр Гуцан да Владимир Уйба сідз жӧ сёрнитісны Россия Федерацияса Президентлысь тшӧктӧмъяс олӧмӧ пӧртӧм, сьӧмкуд политика, Арктика мутасъяс, Инта да Воркута монокаръяс сӧвмӧдӧм, дольщикъяслысь инӧдъяс дорйӧм да мукӧдтор йылысь.

«Талун кежлӧ медся тӧдчана юалӧм – сьӧмкуд, сы вӧсна мый 2021 воӧ сьӧмкудйыс вӧлі тырмытӧм. Коми Республикаын вӧлі 12 миллиард гӧгӧр шайт. Ми корим Россияса сьӧм овмӧс министерстволысь сьӧм, мед компенсируйтны тайӧ оръясьӧмсӧ. 60 прӧчентсӧ кӧсъям компенсируйтны, ӧстальнӧйсӧ кутам босьтны водзӧсӧн. Россия Федерацияса Президент Владимир Владимирович Путин Федеральнӧй Собраниелы аслас быдвося посланиеын висьталіс сы йылысь, мый лоӧ позянлун вуджӧдны коммерция кредитъяс сьӧмкуд кредитъясӧ, и тайӧ, дерт, лоӧ ыджыд отсӧгӧн. Лоас позянлун реструктуризируйтны канму уджйӧз», - пасйис Владимир Уйба.

Коми Республикаса Юралысь тӧдчӧдіс, мый регионса Веськӧдлан котыр уджалӧ инвестиция уджтас сӧвмӧдӧм вылын, та лыдын и арктикаса муниципалитетъясын бизнес вылӧ преференцияяс тӧд вылӧ босьтӧмӧн, республикаӧ инвесторъясӧс вайӧдӧм вылын да медтӧдчанаӧн лыддьӧ экономикалысь диверсификация, видзасъяс перйӧмсянь пыдіа переработайтӧм вылӧ вуджӧм, Инта да Воркута монокаръясын кар артмӧдан выль производствояс лӧсьӧдӧм.

23.04.2021

Ход реализации национальных проектов в Республике Коми обсудили на совещании под руководством полпреда Президента России в СЗФО Александра Гуцана

В совещании приняли участие Глава Республики Коми Владимир Уйба, члены Правительства Республики Коми, руководители территориальных органов федеральных органов государственной власти, главы городов и районов республики.

Как отметил полномочный представитель Президента, после ограничений, связанных с коронавирусом, ситуацию в экономике Республики Коми удалось стабилизировать. Он отметил рост инвестиций в основной капитал по отношению к 2019 году – на 11,5 %. Почти на 15 % вырос объём продукции сельского хозяйства. Постепенно выравнивается сложная ситуация по безработице. Этому способствовали как региональные, так и федеральные меры поддержки, активное взаимодействие региона с федеральным центром, - подчеркнул Александр Гуцан.

Участники совещания отдельное внимание уделили национальным проектам «Здравоохранение», «Демография», «Образование», «Жильё и городская среда».

Акцентировано внимание на необходимости скорейшего завершения строительства ФАПов, кадровом обеспечении отрасли здравоохранения, жилищном строительстве. В частности, было предложено применять комплексный подход при строительстве жилых кварталов и микрорайонов, когда при заключении контракта на отвод земель в обязательства застройщику включать обременение на строительство социальных объектов (детский сад, поликлиника, школа) с последующим выкупом администрацией муниципалитета.

«Самый главный результат, которого необходимо добиться, - это реальные перемены к лучшему в жизни наших сограждан. Если мы этой цели не достигнем, то вся работа, все усилия сводятся к нулю. Прошу Правительство Республики Коми оценить все имеющиеся на сегодня риски и заблаговременно принять дополнительные меры для того, чтобы все задачи, которые ставит Президент Российской Федерации, были безусловно выполнены», - подчеркнул Александр Гуцан.

Вопросы исполнения поручений Президента Российской Федерации, бюджетной политики, развития арктических территорий, моногородов Инты и Воркуты, защиты прав дольщиков и ряд других обсудили Александр Гуцан и Владимир Уйба в ходе рабочей встречи.

«Один из самых актуальных сегодня вопросов – это бюджет, поскольку в 2021 году бюджетные процессы формировались с предельным дефицитом. В Республике Коми он составил около 12 миллиардов рублей. Мы подали в Минфин России заявку на компенсацию этого разрыва. Порядка 60 процентов планируем компенсировать, остальное будем заимствовать. Благодаря решению Президента России Владимира Владимировича Путина, о котором он озвучил в своём ежегодном послании Федеральному собранию, большим подспорьем для нас станет возможность перевода коммерческих кредитов в бюджетные. Это позволит реструктуризировать государственный долг», - отметил Владимир Уйба.

Глава Республики Коми подчеркнул, что Правительство региона активно работает над развитием инвестиционной программы, в том числе с учётом преференций для бизнеса в арктических муниципалитетах, привлечением инвесторов в республику и ставит в приоритет диверсификацию экономики, переход от добычи ресурсов к их глубокой переработке, создание новых градообразующих производств в моногородах Инте и Воркуте.

2836